CELEX: C2007/235/57
Language: el
Date: 2007-10-06 00:00:00
Title: Υπόθεση F-79/07: Προσφυγή-αγωγή της 31ης Ιουλίου 2007 — Kurt-Wolfgang Braun-Neumann κατά Ευρωπαϊκού Κοινοβουλίου

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/31
            
         Προσφυγή-αγωγή της 31ης Ιουλίου 2007 — Kurt-Wolfgang Braun-Neumann κατά Ευρωπαϊκού Κοινοβουλίου
   (Υπόθεση F-79/07)
   (2007/C 235/57)
   Γλώσσα διαδικασίας: η γερμανική
   Διάδικοι
   
      Προσφεύγων-ενάγων: Kurt-Wolfgang Braun-Neumann (Merzig, Γερμανία) (εκπρόσωπος: P. Ames, δικηγόρος)
   
      Καθού: Ευρωπαϊκό Κοινοβούλιο
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να καταδικάσει το καθού να καταβάλει στον προσφεύγοντα-ενάγοντα, αναδρομικώς από την 1η Αυγούστου 2004, το υπόλοιπο ήμισυ της συντάξεως επιζώντος που του καταβάλλεται λόγω του θανάτου, στις 25 Ιουλίου 2004, της συζύγου του Gisela Mandt, το γένος Neumann, ύψους μηνιαίως 1 670,84 ευρώ συν τους τόκους, υπολογιζομένους με το επιτόκιο που εφαρμόζει η Ευρωπαϊκή Κεντρική Τράπεζα στην πάγια διευκόλυνση οριακής χρηματοδότησης αυξημένο κατά 3 %,
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.
            
         Ισχυρισμοί και κύρια επιχειρήματα
   Το Ευρωπαϊκό Κοινοβούλιο δεσμεύτηκε να καταβάλει στον προσφεύγοντα-ενάγοντα το 50 % της συντάξεως επιζώντος υπό την ιδιότητά του του χήρου της Gisela Mandt, το γένος Neumann. Ο προσφεύγων-ενάγων ζητεί ολόκληρη τη σύνταξη επιζώντος.
   Η προσφυγή-αγωγή βάλλει κατά της αποφάσεως του Ευρωπαϊκού Κοινοβουλίου να λάβει υπόψη τον δεύτερο γάμο της αποθανούσας παρ' όλον ότι η περί διαζυγίου απόφαση του tribunal de première instance της Namur, της 6ης Σεπτεμβρίου 1995, σχετικά με τον πρώτο γάμο δεν αναγνωρίστηκε με την από 11 Οκτωβρίου 1999 διάταξη του Bayerisches Oberstes Landesgericht. Ο προσφεύγων-ενάγων αναφέρει ότι αυτός είναι, επομένως, ο μοναδικός «επιζών σύζυγος», εφόσον ο δεύτερος γάμος της αποθανούσας με τον Wolfgang Mandt ήταν νομικά ανίσχυρος.